V. ΕΜΠΟΡΙΟ ΚΑΙ ΔΙΑΜΕΣΟΛΑΒΗΤΕΣ

1. Διαμεσολαβητές στο εμπόριο, τη βιομηχανία και τη βιοτεχνία

364 L 0224: Οδηγία 64/224/EΟΚ του Συμβουλίου, της 25ης Φεβρουαρίου 1964, περί της πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις διαμεσολαβητικές δραστηριότητες στο εμπόριο, τη βιομηχανία και τη βιοτεχνία (ΕΕ αριθ. 56, 4.4.1964, σ. 869/64), όπως τροποποιήθηκε από:

- 172 B: Πράξη περί των όρων προσχωρήσεως και των προσαρμογών των συνθηκών - Προσχώρηση του Βασιλείου της Δανίας, της Ιρλανδίας και του Ηνωμένου Βασιλείου (ΕΕ αριθ. L 73, 27.3.1972, σ. 14),

- 179 H: Πράξη περί των όρων προσχωρήσεως και των προσαρμογών των συνθηκών - Προσχώρηση της Ελληνικής Δημοκρατίας (ΕΕ αριθ. L 291, 19.11.1979, σ. 17),

- 185 I: Πράξη περί των όρων προσχωρήσεως και των προσαρμογών των συνθηκών - Προσχώρηση του Βασιλείου της Ισπανίας και της Πορτογαλικής Δημοκρατίας (ΕΕ αριθ. L 302, 15.11.1985, σ. 23).

Στο άρθρο 3 προστίθενται τα εξής:

«>ΘΕΣΗ ΠΗΝΑΚΑ>

»2. Εμπόριο και διανομή τοξικών προϊόντων

374 L 0557: Οδηγία 74/557/EΟΚ του Συμβουλίου, της 4ης Ιουνίου 1974, περί της πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις μη μισθωτές δραστηριότητες και τις διαμεσολαβητικές δραστηριότητες σχετικά με το εμπόριο και τη διανομή τοξικών προϊόντων (ΕΕ αριθ. L 307, 18.11.1974, σ. 5).

Στο παράρτημα προστίθενται τα εξής:

«- Αυστρία:

Ουσίες και παρασκευάσματα χαρακτηριζόμενα ως "ιδιαίτερα τοξικά" ή "τοξικά" σύμφωνα με το νόμο περί χημικών ουσιών (Chemikaliengesetz BGBl. Nr. 326/1987), Εφημερίδα της Κυβερνήσεως 326/1987, και τους κανονισμούς που βασίζονται σ' αυτόν (άρθρο 217(1), Gewerbeordnung, BGBl. Nr. 194/1994).

- Φινλανδία:

1. Χημικά προϊόντα που καλύπτονται από το νόμο 744/89 και τους κανονισμούς του σχετικά με τα χημικά προϊόντα.

2. Βιολογικά παρασιτοκτόνα που καλύπτονται από το νόμο 327/69 και τους σχετικούς κανονισμούς.

- Νορβηγία:

1. Ουσίες και παρασκευάσματα καλυπτόμενα από τον κανονισμό περί σήμανσης, πώλησης κλπ. χημικών ουσιών και παρασκευασμάτων δυναμένων να θέσουν σε κίνδυνο την υγεία, της 1ης Ιουνίου 1990.

2. Ουσίες και παρασκευάσματα καλυπτόμενα από τον κανονισμό περί καταλόγου ουσιών, και ενδείξεων κινδύνου και ασφαλείας, της 3ης Ιουλίου 1990.

3. Χημικές ουσίες καλυπτόμενες από τον κανονισμό περί προμηθείας, συλλογής, παραλαβής και διάθεσης ορισμένων κατηγοριών επικινδύνων αποβλήτων, της 10ης Απριλίου 1984.

4. Παρασιτοκτόνα που καλύπτονται από το Νόμο περί Παρασιτοκτόνων της 5ης Απριλίου 1963, κανονισμός περί παρασιτοκτόνων της 7ης Φεβρουαρίου 1992 και κανονισμός περί των προϋποθέσεων έγκρισης εισαγωγέων παρασιτοκτόνων της 7ης Αυγούστου 1987.

5. Αμίαντος και υλικά περιέχοντα αμίαντο καλυπτόμενα από τον κανονισμό περί αμιάντου, της 16ης Αυγούστου 1991.

6. Οργανικοί διαλύτες και παρασκευάσματα εμπεριέχοντα αυτούς, καλυπτόμενα από τον κανονισμό της 9ης Δεκεμβρίου 1982 περί σήμανσης OAR (Προδιαγραφές Ποιότητος Αέρος στο Χώρο Εργασίας).

- Σουηδία:

1. Εξαιρετικά επικίνδυνα και πολύ επικίνδυνα χημικά προϊόντα που αναφέρονται στον κανονισμό περί χημικών προϊόντων (1985:835).

2. Ορισμένες πρόδρομες ναρκωτικές ουσίες που αναφέρονται στις οδηγίες σχετικά με την άδεια παραγωγής, εμπορίας και διανομής δηλητηριωδών και πολύ epij_mdumym χημικών προϊόντων (KIFS 1986:5, KIFS 1990:9).

3. Παρασιτοκτόνα, κατηγορίας 1, που αναφέρονται στον κανονισμό 1985:836.

4. Απόβλητα που είναι επικίνδυνα για το περιβάλλον και τα οποία αναφέρονται στον κανονισμό 1985:841.

5. Πολυχλωριωμένα διφαινύλια (PCB) και χημικά προϊόντα που περιέχουν PCB και τα οποία αναφέρονται στον κανονισμό 1985:837.

6. Ουσίες εγγεγραμμένες στην ομάδα Β της Δημόσιας Ανακοίνωσης όσον αφορά τις οδηγίες σχετικά με τις υγειονομικές οριακές τιμές (AFS 1990:13).

7. Αμίαντος και υλικά περιέχοντα αμίαντο που αναφέρονται στη Δημόσια Ανακοίνωση AFS 1986:2».